ประกาศคณะกรรมการกำกับหลักทรัพย์และตลาดหลักทรัพย์ที่ กธ. ๓๖/๒๕๖๓เรื่อง การจัดให้มีหน่วยงานกำกับดูแลการปฏิบัติงานของผู้ประกอบธุรกิจสินทรัพย์ดิจิทัล[๑] อาศัยอำนาจตามความในมาตรา ๑๐ (๑) และมาตรา ๓๐ แห่งพระราชกำหนดการประกอบธุรกิจสินทรัพย์ดิจิทัลพ.ศ. ๒๕๖๑ คณะกรรมการ ก.ล.ต. ออกประกาศไว้ ดังต่อไปนี้ข้อ๑ ในประกาศนี้กฎเกณฑ์หมายความว่า กฎหมาย กฎเกณฑ์ ข้อบังคับ มาตรฐาน จรรยาบรรณ และแนวปฏิบัติหรือคู่มือการปฏิบัติงาน(compliancemanual) ที่บังคับใช้กับธุรกรรมต่าง ๆ ที่เกี่ยวข้องกับการประกอบธุรกิจสินทรัพย์ดิจิทัลคณะกรรมการที่ได้รับมอบหมายหมายความว่า คณะกรรมการที่ได้รับมอบหมายจากคณะกรรมการของผู้ประกอบธุรกิจสินทรัพย์ดิจิทัลซึ่งมีความเป็นอิสระจากการบริหารจัดการของผู้ประกอบธุรกิจสินทรัพย์ดิจิทัลผู้บริหารระดับสูงหมายความว่า บุคคลที่ได้รับมอบหมายจากคณะกรรมการของผู้ประกอบธุรกิจสินทรัพย์ดิจิทัลให้เป็นผู้ดูแลรับผิดชอบสูงสุดในการบริหารจัดการทั้งนี้ ไม่ว่าจะเรียกชื่อใดก็ตาม และให้หมายความรวมถึงบุคคลที่ผู้ดูแลรับผิดชอบสูงสุดมอบหมายด้วยข้อ๒ ประกาศนี้ให้ใช้บังคับกับผู้ได้รับใบอนุญาตซึ่งเป็นผู้ประกอบธุรกิจสินทรัพย์ดิจิทัลดังต่อไปนี้(๑)การเป็นศูนย์ซื้อขายคริปโทเคอร์เรนซี(๒)การเป็นศูนย์ซื้อขายโทเคนดิจิทัล(๓)การเป็นนายหน้าซื้อขายคริปโทเคอร์เรนซี(๔)การเป็นนายหน้าซื้อขายโทเคนดิจิทัล(๕)การเป็นผู้ค้าคริปโทเคอร์เรนซี(๖)การเป็นผู้ค้าโทเคนดิจิทัล(๗)การเป็นผู้จัดการเงินทุนคริปโทเคอร์เรนซี(๘)การเป็นผู้จัดการเงินทุนโทเคนดิจิทัลข้อ๓ สำนักงาน ก.ล.ต. อาจกำหนดแนวทาง (guideline) ในรายละเอียดเพื่อประโยชน์ในการปฏิบัติตามข้อกำหนดในประกาศนี้ได้และเมื่อมีการปฏิบัติตามแนวทางดังกล่าวให้ถือว่าผู้ประกอบธุรกิจสินทรัพย์ดิจิทัลได้ปฏิบัติตามข้อกำหนดในประกาศนี้แล้วข้อ ๔ เพื่อประโยชน์ในการควบคุมดูแลการปฏิบัติงานของผู้ประกอบธุรกิจสินทรัพย์ดิจิทัลให้เป็นไปตามกฎเกณฑ์ด้วยความเรียบร้อยรวมทั้งเพื่อป้องกันการกระทำใด ๆ ของผู้ประกอบธุรกิจสินทรัพย์ดิจิทัลที่อาจเป็นการช่วยเหลือหรือสนับสนุนการไม่ปฏิบัติตามกฎเกณฑ์ผู้ประกอบธุรกิจสินทรัพย์ดิจิทัลต้องจัดให้มีหน่วยงานที่ทำหน้าที่ในการกำกับดูแลการปฏิบัติตามกฎเกณฑ์และต้องสนับสนุนให้หน่วยงานดังกล่าวสามารถปฏิบัติหน้าที่ได้อย่างมีประสิทธิภาพโดยอย่างน้อยผู้ประกอบธุรกิจสินทรัพย์ดิจิทัลต้องดำเนินการ ดังต่อไปนี้(๑)จัดให้มีโครงสร้างการบังคับบัญชาที่ทำให้หน่วยงานดังกล่าวสามารถทำหน้าที่ได้โดยอิสระจากการบริหารจัดการของผู้ประกอบธุรกิจสินทรัพย์ดิจิทัล(๒) มีโครงสร้างการดำเนินงานที่ทำให้หน่วยงานดังกล่าวสามารถรายงานการปฏิบัติงานโดยตรงต่อคณะกรรมการของผู้ประกอบธุรกิจสินทรัพย์ดิจิทัลหรือคณะกรรมการที่ได้รับมอบหมาย(๓)มีการกำหนดหน้าที่และความรับผิดชอบของหน่วยงานดังกล่าวไว้อย่างชัดเจนเป็นลายลักษณ์อักษรซึ่งต้องผ่านการพิจารณาจากคณะกรรมการของผู้ประกอบธุรกิจสินทรัพย์ดิจิทัลหรือคณะกรรมการที่ได้รับมอบหมายแล้วทั้งนี้ ขอบเขตหน้าที่และความรับผิดชอบของหน่วยงานดังกล่าวต้องเป็นไปตามข้อ๖(๔)จัดให้บุคลากรในหน่วยงานดังกล่าวมีความพร้อมในการปฏิบัติงานอย่างน้อยตามหลักเกณฑ์ ดังนี้(ก)มีบุคลากรที่มีความรู้ความสามารถในจำนวนที่เพียงพอกับลักษณะของธุรกิจ (business model)และขอบเขตหน้าที่ความรับผิดชอบ และไม่เป็นบุคลากรที่ปฏิบัติงานในตำแหน่งอื่นที่อาจก่อให้เกิดความขัดแย้งทางผลประโยชน์กับการทำหน้าที่กำกับดูแลการปฏิบัติงานของผู้ประกอบธุรกิจสินทรัพย์ดิจิทัล(ข)ผู้รับผิดชอบสูงสุดในหน่วยงานกำกับดูแลการปฏิบัติงานต้องเป็นบุคคลที่สามารถทำงานในประเทศไทยได้เต็มเวลารวมทั้งต้องมีคุณสมบัติและไม่มีลักษณะต้องห้ามตามข้อ ๕ (ค)ดำเนินการให้บุคลากรในหน่วยงานดังกล่าวได้รับการอบรมเกี่ยวกับการกำกับดูแลการปฏิบัติตามกฎเกณฑ์อย่างสม่ำเสมอ(ง)มีการมอบหมายอำนาจหน้าที่ให้บุคลากรที่ปฏิบัติงานในหน่วยงานดังกล่าวสามารถเข้าถึงข้อมูลและบุคลากรที่จำเป็นเพื่อการปฏิบัติงานได้ข้อ๕ ผู้ประกอบธุรกิจสินทรัพย์ดิจิทัลต้องแต่งตั้งผู้รับผิดชอบสูงสุดในหน่วยงานกำกับดูแลการปฏิบัติงานที่มีคุณสมบัติและไม่มีลักษณะต้องห้ามดังต่อไปนี้(๑)เป็นบุคคลซึ่งมีประสบการณ์ที่เกี่ยวข้องหรือเป็นประโยชน์กับการปฏิบัติหน้าที่เป็นผู้รับผิดชอบสูงสุดในหน่วยงานกำกับดูแลการปฏิบัติงานไม่น้อยกว่า๒ ปี เว้นแต่จะได้รับการผ่อนผันจากสำนักงาน ก.ล.ต. (๒)เป็นบุคคลที่ไม่มีลักษณะต้องห้ามตามประกาศคณะกรรมการกำกับหลักทรัพย์และตลาดหลักทรัพย์ว่าด้วยการกำหนดลักษณะต้องห้ามของกรรมการและผู้บริหารของผู้ประกอบธุรกิจสินทรัพย์ดิจิทัลข้อ๖ ผู้ประกอบธุรกิจสินทรัพย์ดิจิทัลต้องกำหนดหน้าที่และความรับผิดชอบของหน่วยงานกำกับดูแลการปฏิบัติงานอย่างน้อยดังต่อไปนี้(๑)เป็นศูนย์กลางในการให้ความรู้และคำแนะนำแก่บุคลากรของผู้ประกอบธุรกิจสินทรัพย์ดิจิทัลเพื่อให้บุคคลดังกล่าวเข้าใจและสามารถปฏิบัติงานตามกฎเกณฑ์ได้อย่างถูกต้อง รวมทั้งต้องจัดทำคู่มือการปฏิบัติงาน(compliancemanual) และการจัดอบรมความรู้เกี่ยวกับกฎเกณฑ์ดังกล่าวให้แก่บุคลากรของผู้ประกอบธุรกิจสินทรัพย์ดิจิทัลด้วย(๒)ติดตามกฎเกณฑ์ที่มีการแก้ไข และรายงานให้คณะกรรมการของผู้ประกอบธุรกิจสินทรัพย์ดิจิทัลทราบ(๓)ระบุความเสี่ยงด้านการปฏิบัติตามกฎเกณฑ์ในการพัฒนาหรือทำธุรกรรมใหม่ของผู้ประกอบธุรกิจสินทรัพย์ดิจิทัล(๔)ติดตามดูแลให้บุคลากรของผู้ประกอบธุรกิจสินทรัพย์ดิจิทัลมีการปฏิบัติงานตามกฎเกณฑ์(๕) ระบุและประเมินปัจจัยที่อาจมีผลทำให้ผู้ประกอบธุรกิจสินทรัพย์ดิจิทัลไม่สามารถปฏิบัติงานตามกฎเกณฑ์ได้ทั้งนี้ ตามความจำเป็นและเหมาะสม พร้อมทั้งเสนอแนะแนวทางการแก้ไขด้วย(๖) ตรวจสอบหรือสอบทานการปฏิบัติตามกฎเกณฑ์ในการปฏิบัติงานของผู้ประกอบธุรกิจสินทรัพย์ดิจิทัลและรายงานผลการตรวจสอบหรือสอบทานต่อคณะกรรมการของผู้ประกอบธุรกิจสินทรัพย์ดิจิทัลหรือคณะกรรมการที่ได้รับมอบหมายและผู้บริหารระดับสูงของผู้ประกอบธุรกิจสินทรัพย์ดิจิทัล เว้นแต่ในกรณีที่เป็นการรายงานผลการตรวจสอบหรือสอบทานการปฏิบัติงานทั่วไป(dayto day operation) อาจรายงานต่อผู้บริหารระดับสูงของผู้ประกอบธุรกิจสินทรัพย์ดิจิทัลก่อนการรายงานต่อคณะกรรมการของผู้ประกอบธุรกิจสินทรัพย์ดิจิทัลหรือคณะกรรมการที่ได้รับมอบหมายก็ได้ทั้งนี้ ตามแนวทางที่คณะกรรมการของผู้ประกอบธุรกิจสินทรัพย์ดิจิทัลหรือคณะกรรมการที่ได้รับมอบหมายได้กำหนดขึ้นโดยคำนึงถึงประโยชน์ในการแก้ไขข้อบกพร่องและผลกระทบจากการไม่ปฏิบัติตามกฎเกณฑ์ตลอดจนความเสียหายที่อาจเกิดขึ้น(๗)จัดทำแผนการตรวจสอบหรือสอบทานการปฏิบัติงานประจำปี (compliance plan) ซึ่งมีรายละเอียดเกี่ยวกับขอบเขตและระยะเวลาการตรวจสอบหรือสอบทานหน่วยงานของผู้ประกอบธุรกิจสินทรัพย์ดิจิทัล ทั้งนี้ แผนการตรวจสอบหรือสอบทานดังกล่าวต้องผ่านการพิจารณาจากคณะกรรมการของผู้ประกอบธุรกิจสินทรัพย์ดิจิทัลหรือคณะกรรมการที่ได้รับมอบหมาย(๘)จัดทำรายงานการกำกับดูแลการปฏิบัติงานประจำปี (annual compliance report) เสนอต่อคณะกรรมการของผู้ประกอบธุรกิจสินทรัพย์ดิจิทัลหรือคณะกรรมการที่ได้รับมอบหมายและผู้บริหารระดับสูงของผู้ประกอบธุรกิจสินทรัพย์ดิจิทัล และจัดส่งรายงานดังกล่าวให้สำนักงานก.ล.ต. ภายใน ๒ เดือนนับแต่วันสิ้นปีปฏิทิน โดยรายงานการกำกับดูแลการปฏิบัติงานประจำปีต้องมีรายการอย่างน้อย ดังนี้(ก)แผนการตรวจสอบหรือสอบทานการปฏิบัติงานประจำปี(ข)ผลการปฏิบัติตามแผนการตรวจสอบหรือสอบทานการปฏิบัติงานประจำปี(ค)การกระทำความผิด ฝ่าฝืน หรือไม่ปฏิบัติงานตามกฎเกณฑ์ และแนวทางการแก้ไข(ง) การปฏิบัติตามข้อเสนอแนะของสำนักงาน ก.ล.ต. หรือหน่วยงานกำกับดูแลอื่น(จ)การทบทวนนโยบายด้านกำกับดูแลการปฏิบัติงาน(๙)เป็นผู้ประสานงานและรายงานให้สำนักงาน ก.ล.ต. ทราบโดยไม่ชักช้า ในกรณีที่พบการปฏิบัติที่เข้าข่ายหรืออาจเข้าข่ายฝ่าฝืนหรือไม่ปฏิบัติตามกฎเกณฑ์อย่างมีนัยสำคัญเช่น การกระทำอันไม่เป็นธรรมเกี่ยวกับการซื้อขายสินทรัพย์ดิจิทัล เป็นต้นข้อ๗ ในกรณีที่ปรากฏข้อเท็จจริงว่าผู้รับผิดชอบสูงสุดในหน่วยงานกำกับดูแลการปฏิบัติงานมีลักษณะไม่เป็นไปตามที่กำหนดในข้อ๔ (๔) (ข) หรือได้พ้นจากการปฏิบัติหน้าที่ตามที่ได้รับแต่งตั้ง ให้ผู้ประกอบธุรกิจสินทรัพย์ดิจิทัลดำเนินการดังต่อไปนี้(๑) แต่งตั้งบุคลากรรายใหม่ซึ่งมีคุณสมบัติตามที่กำหนดในประกาศนี้ภายใน๓ เดือนนับแต่วันที่รู้ถึงข้อเท็จจริงดังกล่าวหรือวันที่พ้นจากตำแหน่งแล้วแต่กรณี เว้นแต่จะได้รับผ่อนผันจากสำนักงาน ก.ล.ต.(๒)แต่งตั้งบุคลากรซึ่งมีความรู้และประสบการณ์ที่เกี่ยวข้องกับการประกอบธุรกิจสินทรัพย์ดิจิทัล ที่สามารถทำงานในประเทศไทยได้เต็มเวลารวมทั้งต้องไม่มีลักษณะต้องห้ามตามข้อ ๕ (๒) เพื่อให้รับผิดชอบแทนชั่วคราวในระหว่างที่ยังดำเนินการตาม(๑) ไม่แล้วเสร็จ โดยบุคคลดังกล่าวต้องไม่ได้ปฏิบัติงานในตำแหน่งอื่นที่อาจก่อให้เกิดความขัดแย้งทางผลประโยชน์กับการทำหน้าที่กำกับดูแลการปฏิบัติงานของผู้ประกอบธุรกิจสินทรัพย์ดิจิทัล(๓)รายงานการแต่งตั้งและการสิ้นสุดการแต่งตั้งผู้รับผิดชอบสูงสุดในหน่วยงานกำกับดูแลการปฏิบัติงานตาม (๑) หรือ (๒) แล้วแต่กรณี ต่อสำนักงานก.ล.ต. ภายใน ๗ วันทำการนับแต่วันที่เกิดกรณีดังกล่าวข้อ๘ ประกาศนี้ให้ใช้บังคับตั้งแต่วันที่๑ มกราคม พ.ศ. ๒๕๖๔ เป็นต้นไปประกาศ ณวันที่ ๒ ธันวาคม พ.ศ. ๒๕๖๓พิชิต อัคราทิตย์ประธานกรรมการคณะกรรมการกำกับหลักทรัพย์และตลาดหลักทรัพย์ธนบดี/จัดทำ๒๙ มกราคม ๒๕๖๔สุภาทิพย์/ตรวจ๔ กุมภาพันธ์๒๕๖๔[๑] ราชกิจจานุเบกษาเล่ม ๑๓๗/ตอนพิเศษ ๓๐๓ ง/หน้า ๗๓/๒๘ ธันวาคม ๒๕๖๓